ОБЩИНСКА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л № 13.-МИ / 11.10.2019г.

ИЗБОРИ ЗА ОБЩИНСКИ СЪВЕТНИЦИ И КМЕТОВЕ НА 27 ОКТОМВРИ 2019

На 11 октомври 2019 г. от 13:00 часа се проведе заседание на Общинската избирателна комисия Благоевград, при следния

Д н е в е н р е д:

 - Проекти на решения по реда на тяхното гласуване

1. Проект на решение относно промяна в състава на СИК;

2. проект на решение относно  одобряване на предпечатния образец на секционни протоколи и протоколи на ОИК за кмет на община, кметове на кмества и общински съветници за отчитане на резултатите от изборите на 27 октомври 2019г.

ПРИСЪСТВАТ:

Мартин Бусаров, , Мустафа Сирачки, Вилислав Балев, , Стоян Терзийски, Владимир Вачев, Милена Велкова, Александра Стоянова,

ОТСЪСТВАЩИ Илия Милев, Йордан Симонски, Биляна Петачка, Елена Панчева, Светослава Терзиянова-Михайлова и Елеонора Атанасова

Заседанието бе открито в 13:00 ч. и председателствано от Мартин Бусаров – Председател на комисията.

Мартин Бусаров:

Скъпи колеги, добър ден, радвам се да видя.

Събираме се извънредно, за да решим текущи задачи. Имаме да извършим промени в състава на СИК, както и да прегледаме образците на секционнните протоколи и да ги одобрим.

**По първа точка от дневния ред:**

Постъпили са 30 имена, които да назначим. Имаме съответния брой декларации за отказ. Проверени са в системата.

Предлагам ви следния проект за решение:

Общинска избирателна комисия Благоевград

РЕШЕНИЕ
№ 181 -МИ
Благоевград, 11.10.2019

ОТНОСНО: Промяна в състава на СИК на територията на Община Благоевград

В ОИК Благоевград са постъпили 29 ( двадесет и девет )  броя заявления от лица, назначени в състава на СИК в Община Благоевград, с които желаят да бъдат освободени от състава на секционните избирателни комисии.

Ведно със заявленията са подадени и писмени предложения от   упълномощен  представител на КП „БСП за България“ и от ПП“ГЕРБ“ за промяна в състава на СИК на територията на Община Благоевград, заведени във входящия регистър на ОИК Благоевград под номер №:237 / 10/10/2019г. и №241/11.10.2019г. В предложението на коалиция „БСП за България“ е посочено и лице за назначаване на свободната позиция в СИК 010300009 от квотата на КП „БСП за България“.

С решение  №178-МИ от 30.09.2019г. ОИК Благоевград е назначила секционните избирателни комисии в община Благоевград.

След като се увери, че подалите заявления за отказ лица са назначени в състава на съответната СИК, и на тяхно място е  посочено поименно предложение за извършване на замяна, на основание чл.87 ал.1, т.5 и т.6 във връзка с чл. 89 от ИК и във връзка с Решение № 1029-МИ от 10.09.2019 г. на ЦИК,  при спазване на законоустановения кворум, Общинската избирателна комисия Благоевград

РЕШИ:

1. **Освобождава** 29 (двадесет и девет)  броя членове, назначени в състави на СИК в Община Благоевград, подали заявление за отказ.

Анулира издадените удостоверения.

1. **Назначава** 30 (тридесет)  броя членове в състави на СИК в Община Благоевград, предложени от КП „БСП за България“ и ПП“ГЕРБ“ , от чиято квота са членовете, съгласно ***Приложение***към настоящото решение.

На новоназначените членове  на СИК, да бъдат издадени съответните удостоверения. (Приложение №20-МИ).

Решението бе взето единодушно 13:00 часа.

 Настоящето решение подлежи на обжалване пред Централната избирателна комисия в срок до 3 /три/ дни от обявяването му.

Колеги гласуваме.

При гласуването се получи следния резултат:

 Решението бе взето с 7 гласа *ЗА* и 0 гласа *ПРОТИВ*

Решението бе взето единодушно в 13:00 часа.

**По точка втора:**

М.Бусаров:

Докладвам, че сутринта прегледахме предпечатните образци на протоколите на СИК. Предлагам ви да одобрим предпечатните образци, коректно са изписани всички данни в тях и да изпратим информация на колегите от ЦИК, че със секционните протоколи всичко е наред и същите могат да бъдат отпечатани от печатницата.

М.Бусаров:Протоколно решение № 1/11.10.2019г.

След като се запозна с предпечатния образец на секционните протоколи и протоколите на ОИК, както и със заявения тираж, ОИК Благоевград одобрява предпечатния образец на секционните протоколи и протоколите на ОИК, както и необходимия тираж.

Възлага на Председателя на ОИК Благоевград да изготви писмо до ЦИК, с което да информира относно одобрените предпечатни образци и тираж.

Колеги гласуваме.

При гласуването се получи следния резултат:

 Решението бе взето с 7 гласа *ЗА* и 0 гласа *ПРОТИВ*

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Председател: Секретар:

 Мартин Бусаров Мустафа Сирачки